stanford-oval/wikipedia huggingface dataset:
Me!
וידאו קליפ > מהלך הקליפ

הקליפ נפתח בצילום של נחש זוחל על הרצפה. לאחר מכן, הנחש מתפוצץ והופך לפרפרים, ככל הנראה סממן לכך שסוויפט זנחה את תדמיתה בתקופת אלבומה הקודם (שסימן ההיכר שלו היה נחש) ופתחה דף חדש. בהמשך, נראים סוויפט ויורי מתווכחים בצרפתית בבניין דירות על החתולות שלה. כתוצאה מכך, סוויפט עוזבת את החדר ללא יורי ומתחילה לשיר את השיר עם סגירת הדלת במסדרון. בזמן שהיא ממשיכה להתקדם במסדרון, המצלמה מתמקדת בדיוקן של הצ'יקס, רמז לשיתוף פעולה בין הלהקה לסוויפט באלבום, שבהמשך התגלה כ-"Soon You'll Get Better". לאחר מכן, נראית סוויפט צועדת בלובי ונתקלת במה מהמורות בדרך, כמו נחש שמנסה לבלוע אותה אך הופך לאבק. הסצנה מתחלפת וסוויפט נראית כשהיא מבצעת ריקוד עם רקדנים ליווי נוספים. במקביל, יורי משקיף אל הרחוב מהדירה וקופץ מהמרפסת בעזרת מטריה (כמחווה לדמות מרי פופינס, שיצרה פמלה לינדן טרוורס).
יורי נוחת על גג בניין בצורת חד-קרן, שם נראית סוויפט יושבת בקצה עם שמלה שהופכת למפל מים. באותו הזמן רואים שלט עם המילה "Lover", דבר אשר מרמז על שם האלבום. לאחר מכן, יורי מנסה להתפייס עם סוויפט באמצעות הענקת מתנות כדוגמת טבעת ופרחים אך ללא הצלחה. בהמשך, הוא מביא לה חתול במתנה. סוויפט מופתעת מהמחווה, ומחליטה לאמץ את החתול ולהעניק לו שם. לאחר מכן, המצלמה חוזרת ליורי ומתמקדת בתוך הלב שלו, שמתגלה כקליידוסקופ. סוויפט חשפה בסטרימינג בשידור חי באינסטגרם שזו התייחסות לשיר שלה, "Welcome to New York" משנת 2014, שם היא שרה "קליידוסקופ של פעימות לב חזקות". לאחר הסצנה, יורי וסוויפט שרים על במה ורודה-כתומה בצורת לב, יחד עם להקת מלאכים ורקדני גו-גו שלובשים בגדים בסגנון מודרני משנות ה-60 של המאה ה-20. בזמן שהגשר המוזיקלי מתנגן, סוויפט ויורי לובשים מדים של להקת צועדת בצבע כחול, תוך שהם רוקדים עם קבוצת רקדנים באותו הלבוש, אך בצבע ורוד. המצלמה עוברת לסצנה בה הצמד רוקד על חלון צף עם רקע שנוצרת בהשראת אמנות פסיכדלית. הסצנה האחרונה מציגה את סוויפט כשהיא לבושה בבגדים בצבע כחול, שנמס לתוך מה שנראה כמו מסטיק נוזלי, בעוד שהלבוש של יורי נוזל גם כן והופך לגשם. הקליפ מסתיים עם סוויפט ויורי שנכנסים לאותו בניין הדירות עם מטרייה, כאשר הגשם ממשיך לרדת ברחוב בלילה.
וידאו קליפ > קבלה

הקליפ שבר שורה של שיאים כאשר היה לקליפ שגרף הכי הרבה צפיות ביממה הראשונה ליציאתו ב-Vevo ולקליפ שגרף הכי הרבה צפיות אי פעם עבור אמן סולו נשי ועבור אמן מערבי. ברשימת הסרטונים ששברו שיא זה ביוטיוב באופן כללי, השיר התמקם במקום השני וברשימת הסרטונים ששברו שיא זה בכל הפלטפורמות הקליפ התמקם במקום השלישי. בנוסף, הוא שבר את השיא של הקליפ הנשי שהגיע הכי מהר ל-100 מיליון צפיות כאשר עשה זאת ב-79 שעות.
כריס וילמן ממגזין וראייטי תיאר את הקליפ כ"תענוג הזייתי" וטען שהוא גורם ל"עליית סוכר" והוסיף שהוא ספוג ב"פסיכדליה".
ביקורת

"Me!" ספג ביקורות מעורבות ממבקרי המוזיקה. רוב שפילד מרולינג סטון כינה אותו כ"קמפי", "מבעבע" ו"סינגל מוביל לגמרי של טיילור". בשאר אתרי המוזיקה, הפנו כלפי השיר ביקורות שונות וזאת, בנוסף לכך שברולינג סטון הוא דורג במקום ה-219 ברשימת "כל 229 השירים של טיילור סוויפט, לפי דירוג". רוב הארווילה מ-The Ringer אמר שהשיר "מטופש ונשמע כמו שיר פופ של דיסני" והוסיף כי "לשיר יש חתרניות מסוימת". ג'ייסון ליפשוטז מבילבורד נתן ביקורת חיובית כלפיו וכתב כי "הוא מבריק באופן יוצא דופן" ושיבח את הליריקה והעליזות שלו. יו מקינטייר מפורבס כתב כי "זה לא רק שיר פופ, זה הבריחה הרגעית שכולנו צריכים". ארין ונדרהוף מ-Vanity Fair טענה שהוא "שיר שקט אך קליט" ושיבחה את שיתוף הפעולה בין סוויפט ויורי. רויסין או'קונור מאינדיפנדנט כתב כי "סוויפט מוכיחה שוב את שליטתה בפופ המידבק באחת ההמצאות הקיצוניות ביותר בקריירה שלה". רייסה ברונר מטיים שיבחה את סוויפט על כך שהיא "מתרחקת מכתיבת השירים הספציפית הרגילה שלה ובמקום מציעה המנון של אהבה עצמית", והוסיפה שאף על פי שהיא "לא פוגעת בתווים הרגשיים של העבודה הבלתי נשכחת שלה [סוויפט] מבטאת הצהרה חזקה".
ספנסר קורנהאבר מאטלנטיק, כתב מאמר על השיר שהכותרת שלו הייתה "ME! כל מה שלא בסדר עם הפופ". במאמר הוא כתב כי לשיר "אין כמעט אף אחד מהאלמנטים שהפכו את [סוויפט] למעניינים, אבל יש לה צווחת דולפין בפזמון". אנה גאקה מפיצ'פורק כתבה כי השיר הוא "חלון ראווה להיבטים הגרועים והחלשים ביותר בעבודתה של סוויפט", והוסיפה כי "לא קשה לכתוב שיר טוב מזה". ראיין דיילי מ-NME כתב כי המילים של השיר "הן רק מסרים עילאיים על אהבה עצמית וקבלה, סוג הפוזיטיביות החלולה שמוטחת על כרטיסי ברכה וחולצות סלוגן ונמכרת כמעצימה". מייקל ווד מלוס אנג'לס טיימס כתב שהשיר מציג "את המילים החלשות ביותר שלה אי פעם" וכי "שום דבר בשיר הזה לא מקדם את החשיבה שלנו על סוויפט". קארל וילסון מסלייט כינה את השיר כ"עדין ולא מהותי" וטען שהוא מרגיש כמו שיר מ"מחזמר נוער". קייט סולומון מדיילי טלגרף סברה כי "היא רקחה את מה שעשוי להיות שיר הפופ הטוב ביותר שלה", והמשיכה ואמרה כי "נקודת השפל [בו] יכולה להיות הרגע בו סוויפט צועקת, 'איות זה כיף, ילדים!' כמו יועצת במחנה קיץ". אליס ווב-לידאל מ-The Spinoff כתבה: "הייתי מוכנה לחבב את השיר עד שטיילור צעקה 'איות זה כיף' ומאותה הנקודה בקליפ הרגשתי קצת חולה". מתיו מק'אולי מאותו המגזין סבר שיורי "עשה את הכל כדי לנסות ולהרוס את זה". אלכסנדרה פולארד מאינדפנדנט כתבה על השיר שהוא "כל כך לא שנוי במחלוקת עד כדי כך שאין ממש מה לומר עליו".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 77 |  |
| רולינג סטון | כל 229 השירים של טיילור סוויפט, לפי דירוג | 219 |  |
| BuzzFeed | 167 השירים הטובים ביותר של טיילור סוויפט, לפי דירוג | 140 |  |
| NME | השירים הטובים ביותר של טיילור סוויפט, לפי דירוג | 109 |  |
| Paste | 158 השירים הטובים ביותר של טיילור סוויפט, לפי דירוג | 155 |  |
| Vulture | 179 השירים הטובים ביותר של טיילור סוויפט, לפי דירוג | 166 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 4 |  |
| NPR | שיתופי הפעולה הגדולים ביותר לשנת 2019 | 9 |  |
הצלחה מסחרית

השיר שבר ארבעה שיאים בשירות המוזיקה של אמזון, ביניהם השיר שקיבל הכי הרבה השמעות ביום הראשון ליציאתו והשיר שקיבל הכי הרבה הזרמות בשבוע הראשון ליציאתו. בספוטיפיי השיר התברג במקום הראשון עם 7.94 מיליון הזרמות ובכך סוויפט שברה את השיא של עצמה.
בארצות הברית השיר הגיע בהתחלה למקום ה-100 ובשבוע השני שלו זינק למקום השני ובכך שבר שיא של הקפיצה הגדולה ביותר בהיסטוריה במצעד הבילבורד הוט 100. במצעד השירים הדיגיטליים הגיע למקום הראשון ובכך הפך לשיר ה-16 של הזמרת שהגיע למקום הראשון במצעד, כאשר נמכר באותו השבוע בלמעלה מ-193 אלף עותקים. בסך הכול נמכר בלמעלה מ-353 אלף עותקים בשבוע הראשון ליציאתו במכירות משולבות ובכך שברה את השיא של עצמה. בנוסף, השיר הגיע למקום השני במצעד שירי הסטרימינג, היות שהוא צבר 50 מיליון השמעות לאורך כל השבוע. גם בקנדה השיר זכה להצלחה כאשר הגיע בשיאו למקום השני במדינה ולמקום הראשון במצעד השירים הדיגיטליים.
בבריטניה השיר הגיע למקום השלישי בשיאו ונמכר בלמעלה מ-67 אלף עותקים בשבוע הראשון ליציאתו, מה שהפך אותו לשיר הנשי השני שמכר הכי הרבה עותקים בשבוע הראשון ליציאתו במדינה בשנת 2019. בסקוטלנד הגיע למקום הראשון והיה לשיר הרביעי של הזמרת שהצליח לעשות זאת ולשיר ה-12 שלה להיכנס לעשירייה הפותחת. באיסלנד נכנס למקום הרביעי ובכך הפך לשיר של ברנדון יורי שהגיע למקום הכי גבוה במדינה. גם באירלנד השיר זכה להצלחה כאשר הגיע למקום החמישי במדינה. באוסטרליה הגיע למקום השני במצעד הסינגלים האוסטרלי ובכך הפך לשירה ה-17 של הזמרת שנכנס לעשירייה הפותחת במדינה. בנוסף הוא גם הגיע למקוום הראשון במצעד השירים הדיגיטליים של המדינה. בניו זילנד הגיע למקום השלישי ובכך הפך לשירה ה-14 שמגיע למקום השלישי במדינה ולשיר הראשון של יורי לעשות זאת.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2019 | פרסי BreakTudo | קליפ הבום של השנה | מועמדות |  |
| 2019 | פרסי המוזיקה של MTV אירופה | קליפ השנה | זכייה |  |
| 2019 | פרסי הווידאו קליפים של MTV | שיתוף הפעולה הטוב ביותר | מועמדות |  |
| 2019 | פרסי הווידאו קליפים של MTV | האפקטים הטובים ביותר | זכייה |  |
| 2019 | פרסי הווידאו קליפים של MTV | הצילום הטוב ביותר | מועמדות |  |
| 2019 | פרסי הווידאו קליפים של MTV יפן | הקליפ הבינלאומי הטוב ביותר של אישה | זכייה |  |
| 2019 | פרסי בחירת הקהל | הקליפ הטוב ביותר לשנת 2019 | מועמדות |  |
| 2019 | פרסי בחירת הנוער | השיר הטוב ביותר של אישה | מועמדות |  |
| 2019 | פרסי בחירת הנוער | שיר הפופ הטוב ביותר | מועמדות |  |
| 2019 | פרסי מגזין דאנס | הקליפ הטוב ביותר | זכייה |  |
| 2019 | ספר השיאים של גינס | הקליפ שגרף הכי הרבה צפיות ב-24 השעות הראשונות ליציאתו | זכייה |  |
| 2020 | פרסי המוזיקה של iHeartRadio | הקליפ הטוב ביותר | מועמדות |  |
| 2020 | פרסי המוזיקה של iHeartRadio | הקליפ עם הכוראוגרפיה הטובה ביותר | מועמדות |  |
| 2020 | פרסי בחירת הילדים של ניקלודיאון | שיתוף הפעולה של השנה | מועמדות |  |
| 2020 | פרסי ASCAP | משירי השנה | זכייה |  |
| 2020 | פרסי המוזיקה של היטו | השיר המערבי הטוב ביותר | זכייה |  |
| 2020 | פרסי הפופ של BMI | משירי השנה | זכייה |  |
| 2020 | פרסי הפופ של BMI | מו"ל השנה (סוני/ATV) | זכייה |  |
הופעה

סוויפט ויורי הופיעו לראשונה עם השיר בטקס פרסי בילבורד. לאחר מכן הם הופיעו גם בגמר של העונה ה-16 של התוכנית "The Voice" ובפסטיבל ונגו טנגו.
בנוסף סוויפט קידמה את השיר גם מחוץ לארצות הברית כאשר הופיעה עימו בגמר של העונה ה-14 של "הטופ מודל הבאה של גרמניה", בתוכנית של גרהם נורטון בבריטניה, ובעונה השמינית של "The Voice" צרפת, שם ביצעה גם את הלהיט שלה משנת 2014, "Shake It Off", הלקוח מאלבום האולפן החמישי שלה, 1989. במסגרת פסטיבל של אמזון פריים היא ביצעה גם כן את השירים אך כחלק מרשימת שירים. לאחר מכן היא חזרה להופיע בטלוויזיה האמריקאית עם השיר כאשר הופיעה איתו בתוכנית "בוקר טוב אמריקה". לאחר מכן היא ביצעה שוב את השיר בצרפת אך הפעם כחלק מרשימת שירים במופע חד-פעמי שהתרחש במדינה. סוויפט המשיכה לקדם את השיר גם בסתיו כאשר ביצעה אותו במופע הצדקה "We Can Survive", בתערוכת הבוקר סוקירי בטוקיו, יפן, בחגיגות של חג הרווקים במופע שהתקיים בחסות עליבאבא בשנגחאי, סין, בפסטיבל ג'ינגל בל בלונדון, ובפסטיבל נוסף של ג'ינגל בל בניו יורק.
שימוש במדיה

מספר שעות לאחר צאת השיר ABC ו-ESPN השתמשו בו בשביל פרסומת לאחד המשחקים של NFL. השיר שימש גם בפרסומת של סוויפט שצולמה בשותפות עם קפיטל וואן בשנת 2019 ובפרומואים לתוכנית הבריטית "פבלו" בשנת 2020.
רשימת השמעה

תקליטור, הורדה דיגיטלית וסטרימינג
"Me!" –‏ 3:13
פיקצ'ר דיסק 7 אינץ' ו-12 אינץ'
"Me!" –‏ 3:13
"Me!" –‏ 3:13
תקליטור והורדה דיגיטלית (הקלטת שמע מתוך הופעה בטקס פרסי המוזיקה של בילבורד)
"Me!" (הקלטת שמע מתוך הופעה בטקס פרסי המוזיקה של בילבורד) – 4:17
פיקצ'ר דיסק 7 אינץ' ו-12 אינץ' (הקלטת שמע מתוך הופעה בטקס פרסי המוזיקה של בילבורד)
"Me!" (הקלטת שמע מתוך הופעה בטקס פרסי המוזיקה של בילבורד) – 4:17
הורדה דיגיטלית וסטרימינג (הקלטת שמע מתוך City of Lover)
"Me!" –‏ 3:33
קרדיטים וצוות

כל הקרדיטים שלהלן לקוחים מהערות האלבום של "Me!" מטיידל.
| --- | --- |
 הוקלט באולפני אלקטריק ליידי (ניו יורק, ארצות הברית) וגולדן אייג' וסט (אוקלנד, ניו זילנד)  המיקסינג נעשה באולפני MixStar (וירג'יניה ביץ', וירג'יניה)  המאסטרינג נעשה בסטרלינג סאונד (ניו יורק):  הוצאת סוני/ATV טרי פבלישינג/טיילור סוויפט מיוזיק (BMI), EMI בלאקווד מיוזיק בע"מ (BMI), Listen to This Shhhh,‏ (ASCAP)‏ (מנוהל בהוצאת המוזיקה של קובלט שירים, בע"מ)
| --- | --- |
 טיילור סוויפט – שירה ראשית, כתיבה, הפקה  ג'ואל ליטל – כתיבה, הפקה, תכנות תופים, גיטרה, כלי מקלדת, הנדסת הקלטה, תכנות סינתיסייזרים, כוח אדם  ברנדון יורי – שירה, כתיבה:  ג'ון רוני – סיוע בהנדסת הקלטה, כוח אדם  סרבן גניאה – הנדסת מיקסינג, כוח אדם  ג'ון האנס – הנדסת מיקסינג, כוח אדם  רנדי מריל – הנדסת מאסטרינג
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | זהב | 15,000 |
| אוסטרליה (ARIA) | פלטינה 3× | 210,000 |
| איטליה (FIMI) | זהב | 35,000 |
| ארצות הברית (RIAA) | פלטינה 2× | 2,000,000 |
| דנמרק (IFPI Denmark) | זהב | 45,000 |
| הממלכה המאוחדת (BPI) | פלטינה | 712,000 |
| מקסיקו (AMPROFON) | זהב | 30,000 |
| נורווגיה (IFPI Norway) | זהב | 30,000 |
| ניו זילנד (RMNZ) | זהב | 15,000 |
| פולין (ZPAV) | פלטינה | 20,000 |
| פורטוגל (AFP) | פלטינה | 10,000 |
| קנדה (Music Canada) | פלטינה | 80,000 |
סטרימינג
| יפן (RIAJ) | כסף | 30,000,000† |
 מכירות + הזרמת מדיה בלבד † הזרמת מדיה בלבד
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 26 באפריל 2019 | הזרמת מוזיקה • הורדה דיגיטלית | רגילה | ריפבליק |  |
| איטליה | 26 באפריל 2019 | רדיו להיטים עכשוויים | רגילה | יוניברסל |  |
| ארצות הברית | 29 באפריל 2019 | רדיו חם/מודרני/עכשווי למבוגרים | רגילה | ריפבליק |  |
| ארצות הברית | 30 באפריל 2019 | רדיו להיטים עכשוויים | רגילה | ריפבליק |  |
| כלל העולם | 1 במאי 2019 | תקליט • תקליטור | רגילה | ריפבליק |  |
| רוסיה | 7 במאי 2019 | רדיו להיטים עכשוויים | רגילה | יוניברסל |  |
| כלל העולם | 17 במאי 2020 | סטרימינג • הורדה דיגיטלית | לייב | ריפבליק |  |
פול דיני

| --- | --- |

 לידה:  7 באוגוסט 1957 (בן 67) ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  מ-1981 
 מקום לימודים:  קולג' אמרסון  אוניברסיטת הרווארד  Stevenson School 
 בן או בת זוג:  Misty Lee (2005–?) 
 פרסים והוקרה:  פרס אינקפוט (2013)  פרס אנני  פרס גילדת הכותבים של אמריקה 
 פרופיל ב-IMDb
 
פול דיני (באנגלית: Paul Dini; נולד ב-7 באוגוסט 1957) הוא כותב ומפיק אמריקני שעובד בתעשיית הטלוויזיה והקומיקס וידוע בעיקר כמפיק וכותב של סדרות אנימציה מבית האחים וורנר/DC קומיקס.
ביוגרפיה > התחלת דרכו

פול דיני נולד בעיר ניו יורק. הוא למד בבית הספר ע"ש רוברט לואיס סטיבנסון בחוף פבל, קליפורניה במלגה לאמנות. מאוחר יותר הוא למד במכללת אמרסון בבוסטון, שם הוא קיבל תואר בכתיבה אמנותית.
בזמן לימודיו בקולג', הוא החל לכתוב תסריטים למספר אולפני אנימציה כפרילנסר, ביניהם אולפני פילמיישן. ב-1984 הוא נשכר לעבוד אצל ג'ורג' לוקאס על מספר מיזמי אנימציה. בשנת 2007 חזר דיני ליקום מלחמת הכוכבים כדי לתסרט את סדרת האנימציה "מלחמת הכוכבים: מלחמות המשובטים".
ביוגרפיה > קריירה מקצועית

בשנים 1985-1986, כתב דיני מספר פרקים לסדרה "הי-מן ושליטי היקום", שנהפכו לאהובים ביותר בקרב מעריצי הסדרה באינטרנט, וזאת למרות שבראיונות לקידום מכירות הודה על סלידתו מפילמיישן והקונספט של הי-מן. הוא גם כתב פרק לסדרה הרובוטריקים (The Dweller in the Depths) ופרק בסדרת האנימציה כח המחץ (Jungle Trap). בנוסף, דיני תרם מספר פרקים לסדרה "מלחמת הכוכבים: איווקים", בהם היו הופעות נדירות מצד האימפריה הגלקטית.
ב-1989 הוא נשכר על ידי חטיבת האנימציה של האחים וורנר לעבוד על "הרפתקאות טייני טון". בשנות ה-90 של המאה ה-20 הוא עבד במשותף עם המפיק ברוס טים על "באטמן: איש העטלף" כתסריטאי, מפיק ועורך, שם יצר בין היתר את דמותה הפופולרית של הארלי קווין, העוזרת הליצנית החטובה של הג'וקר שמאוהבת בו נואשות. מיזמים פנימיים נוספים כללו כתיבת תסריטים ל"באטמן: מסכת התעתועים", "באטמן: הדור הבא", "ההרפתקאות החדשות של באטמן", "אנימניאקס", "פריקזויד", "סופרמן: הבן האחרון של קריפטון" ו"סופרמן: סדרת האנימציה". בשנות ה-2000, דיני כתב עבור סדרות כ"דאק דודג'רס", "ליגת הצדק", "ליגת הצדק ללא גבולות", "קריפטו הסופר-כלב", ו"הבאטמן" (Two of a Kind). בין לבין, דיני כתב פרק לסדרת הטלוויזיה אבודים בשנת 2004.
דיני נודע בתסריטים העמוקים והמתוחכמים שכתב, עליהם זכה לשבחים רבים וחמישה פרסי אמי. אוסף התסריטים שלו בסדרות על גיבורי DC ידוע בפי מעריצים כ-"Diniverse" מאחר שהוא כולל המשכיות ועקביות בין הפרקים ובין הסדרות השונות, עליהן עבד ביחד עם ברוס טים.
דיני גם כתב מספר סיפורים עבור חברת DC קומיקס, כולל רומן גרפי באיורו של המאייר אלכס רוס, שפורסמה ב-2005 בכריכה קשה תחת הכותרת The World's Greatest Superheroes. ספרי קומיקס אחרים שכתב ל-DC כללו את יצירתו, הארלי קווין, באטמן, סופרמן (Superman: Peace on Earth), קפטן מארוול וזטאנה. עוד יצירות ידועות של דיני הן הדמות ג'ינגל בל, בתו בת-העשרה המרדנית של סנטה קלאוס, ושריף אידה רד, בוקרת בעלת כוחות-על המככבת בספרים המתרחשים בעיר מוטאנט (מוטציה), טקסס.
דיני שיתף פעולה עם קווין סמית' ב"קלרקס: סדרת האנימציה". בשנת 2001 הוא הופיע בהופעת אורח בסרטו "ג'יי ובוב השקט מכים שנית".
ב-2006 החל דיני לעבוד ככותב קבוע עבור כותר Detective Comics של חברת DC קומיקס. באותה שנה הוא הודיע על כוונתו לכתוב רומן גרפי בכיכובן של זטאנה והקנרית השחורה. שנה לאחר מכן, הוא עמד בראש צוות הכותבים בספירה לאחור לאירועי המשבר האחרון ביקום DC. בשנת 2009, דיני כתב שתי סדרות קומיקס של באטמן - Batman: Streets of Gotham ו-Gotham City Sirens. דיני חזר לכתוב לסדרות האנימציה של באטמן עם תסריטו ל"באטמן: האמיצים והנועזים" (Legends of the Dark Mite), בו דמותו האנימטיבית הופיעה בקטע פרודי לצד ברוס טים בתחפושות הג'וקר והארלי קווין. באוגוסט 2009, דיני כתב את העלילה למשחק המחשב "באטמן ארקהם אסיילום".
לאחרונה, דיני הצטרף לחברת מארוול קומיקס כדי לפקח על הפקתה של סדרת האנימציה החדשה "אולטימייט ספיידרמן".
ביוגרפיה > חייו האישיים

דיני הוא קריפטוזאולוג, צייד וצלם טבע פעיל. הוא מחפש אחר חיות שקיומן מוטל בספק ודורש הוכחה. היה ברשותו זאב ערבות שהוא גידל כחיית מחמד.
דיני הוא קוסם חובב וחבר פעיל של האקדמיה לאמנויות הקסם. אחת הדמויות האהובות עליו היא הקוסמת זטאנה. דיני מתגורר בלוס אנג'לס, קליפורניה ונשוי לקוסמת מיסטי לי.
פרסים

דיני זכה בחמישה פרסי אמי על כתיבתו ל"הרפתקאות טייני טון", "באטמן: איש העטלף" ו"באטמן: הדור הבא".
ב-2000 זכה בפרס גילדת הכותבים על כתיבת אנימציה ובפרס נוסף ב-2006 על כתיבתו לסדרת הטלוויזיה אבודים.
דיני זכה גם בשלושה פרסי אני של תעשיית האנימציה, בשבעה פרסי אייזנר ובשלושה פרסים ע"ש הארווי קורצמן מטעם תעשיית הקומיקס.
באטמן: מסכת התעתועים

| --- | --- |

עטיפת הקלטת העברית בה הופץ הסרט לראשונה
 מבוסס על:  באטמן: איש העטלף 
 בימוי:  אריק רדומסקי, ברוס טים 
 הופק בידי:  אלן בורנט בנג'מין מלניקר אריק רדומסקי ברוס טים
 תסריט:  פול דיני, ביל פינגר, מייקל ריבס, מרטין פסקו, בוב קיין 
 שחקנים ראשיים:  קווין קונרוי מארק המיל הארט בוכנר דנה דלייני סטייסי קיץ' אייב ויגודה
 מדבבים:  קווין קונרוי אפרם זימבליסט מארק המיל הארט בוכנר בוב הייסטינגס John P. Ryan רוברט קוסטנזו אייב ויגודה דייק מילר דיינה דלייני סטייסי קיץ' ארלין סורקין 
 מוזיקה:  שירלי ווקר 
 מדינה:  ארצות הברית 
 חברת הפקה:  Warner Bros. Family Entertainment, האחים וורנר הנפשה, StudioCanal 
 חברה מפיצה:  האחים וורנר
 שיטת הפצה:  וידאו על פי דרישה, direct-to-video 
 הקרנת בכורה:  25 בדצמבר 1993
 משך הקרנה:  77 דק' 
 שפת הסרט:  אנגלית 
 סוגה:  נאו-נואר, סרט מדע בדיוני, סרט בלשי, סרט פעולה 
 תקציב:  6 מיליון דולר
 הכנסות:  5,617,391 דולר בארצות הברית וכ-11 מיליון דולר בסך הכל
 הכנסות באתר מוג'ו:   batmanmaskofthephantasm
 סרט הבא:  באטמן: איש הקרח 
 דף הסרט ב־IMDb
 
באטמן: מסכת התעתועים (באנגלית: Batman: Mask of the Phantasm) הוא סרט גיבורי על מונפש משנת 1993 המבוסס על הקומיקס באטמן מבית DC קומיקס, והוא סרט ספין אוף לסדרת הטלוויזיה "באטמן: איש העטלף". את הסרט ביימו אריק רדומסקי וברוס טים, ומדבבים אותו קווין קונרוי בתפקיד באטמן, מארק המיל בתפקיד הג'וקר, בנוסף לדיבובם של הארט בוכנר, דנה דלייני, אייב ויגודה וסטייסי קיץ'. סיפור הסרט מציג את דמותה של אנדריאה בומונט, מושא אהבתו הישנה של ברוס ויין, שחוזרת לגות'אם סיטי, וכן ברוצח מסתורי שהורג בשיטתיות את הבוסים של העולם התחתון. אותו רוצח דומה לבאטמן, וזה האחרון צריך להימלט מהמשטרה בניסיון להוכיח את חפותו ולתפוס את הרוצח האמיתי.
עלילה

בזמן כינוס של ראשי הפשע המאורגן בגורד שחקים, הגנגסטר צ'אקי סול נהרג בידי דמות מסתורית עטוית שחורים מעט לאחר שבאטמן פורץ באמצעה של הישיבה. באטמן מואשם ברצח של סול. חבר מועצת העיר ארתור ריבס מודיע לתקשורת שבאטמן הוא איום פומבי. מאוחר יותר, ריבס נוכח במסיבה שנערכת באחוזתו של ברוס ויין (זהותו הסודית של באטמן). ריבס מקניט את ויין על מזלו הרע עם נשים כאשר נתן לאהובתו הישנה אנדריאה בומונט לחמוק מידיו.
בפלאשבק לימי המכללה של ויין, ברוס נפגש עם אנדריאה בבית הקברות בשעה שהוא מבקר את קברי הוריו. באותו לילה הוא עוטה מסיכת סקי ומעיל עור שחור ועוצר שוד של מכונית משוריינת. הוא מבחין בעובדה שהפושעים אינם מפחדים ממנו. באותו זמן, ברוס מתחיל במערכת יחסים רומנטית עם אנדריאה ומחליט לפרוש מחיי הלחימה בפשע ולהציע נישואין לאנדריאה. אולם, אנדריאה בוחרת לעזוב את גות'אם יחד עם אביה, קארל בומונט, וברוס - שמאמין כי איבד כל סיכוי אחרון לחיים נורמליים - עוטה סוף כל סוף את פרסונת הבאטמן.
בזמן ההווה, פורע החוק המסתורי רוצח גנגסטר נוסף, באז ברונסקי. באטמן מגלה ראיה הקושרת את אביה של אנדריאה לאנשי מפתח מהפשע המאורגן. הרוצח הורג את סלבטורה ולסטרה, ראש הפשע עבורו עבדו סול וברונסקי כשומרי ראש, אך נתקל במלכודת של הג'וקר, אליו פנה ולסטרה בבקשה לעזרה. באטמן מואשם בשנית ברצח וכמעט ונתפס לאחר עימות קצר עם הרוצח. אנדריאה בומונט מופיעה ומצילה את באטמן במכוניתה, ומסבירה לו שהיא ואביה התחבאו באירופה מכנופייתו של ולסטרה, לה היו חייבים סכום רב של כסף. קארל בומונט שילם להם בסופו של דבר, אך הם דרשו עוד. באטמן מאמין שאביה של אנדריאה הוא הרוצח, אך הוא גורם לריבס להתוודות על שאמר למאפיה את מקום הימצאו של בומונט בתמורה לטובות הנאה במסע הבחירות שלו. בנוסף הוא מגלה שהמאפיה הורתה על חיסולו של בומונט.
הרוצח עוקב אחר הג'וקר למקום מחבואו - "יריד העתיד", תעתיק מיניאטורי של גות'אם סיטי - ומסיר מעליו את התלבושת המסתורית. הוא מתגלה כאנדריאה בומונט עצמה, שמבקשת לנקום את מותו של אביה על ידי הריגת המאפיונרים ששמו עליו חוזה. הג'וקר מתגלה כאחרון חברי משפחת ולסטרה ששרדו, ושלפני מפגשו הראשון עם באטמן הוא היה רוצח שכיר אלמוני שנשלח להרוג את בומונט בהוראתו של ולסטרה. במהלך המאבק ביניהם, באטמן מגיע ומתחנן בפני אנדריאה שתוותר על מסע הנקמה שלה. היא מסרבת, באומרה שהמאפיה הרסה כל סיכוי שלה לאושר, ואומרת לבאטמן שהוא עצמו מונע בידי נקמה. לאחר מכן, אנדריאה נעלמת ובאטמן נאבק בג'וקר. לפתע, אנדריאה מופיעה ותופסת את הג'וקר, נפרדת לשלום מבאטמן לפני שהיא והג'וקר נעלמים במעטה עשן. סדרת פיצוצים מחריבה את העיר המיניאטורית, ובאטמן נמלט ממנה בעור שיניו.
בחזרה במערת העטלף, ברוס שבור הלב מקבל נחמה מאלפרד פניוורת', שאומר לו שאף אחד לא היה יכול לעזור לאנדריאה. ברוס מוצא תליון במערה ובו תמונה שלו ושל אנדריאה. בינתיים, אנדריאה נצפית כשהיא עומדת לבדה על סיפון מעבורת. הסצנה האחרונה מראה את באטמן עומד ברומו של בניין, וכאשר סמל העטלף מבליח למרחוק, הוא מזנק אל תוך הלילה.
צוות שחקנים ודיבוב עברי

קווין קונרוי/ויקי תבור – ברוס וויין/באטמן
מארק המיל/גיורא קנת – הג'וקר
הארט בוכנר/רמי ברוך – חבר מועצת העיר ארתור ריבס
דיינה דלייני/דורי נאומנקו – אנדריאה בומונט
סטייסי קיץ'/מיכה אוזין סליאן – קארל בומונט / יורם יוספסברג – פנטום – הרוצח המסתורי
אייב ויגודה/אוהד שחר – בוס המאפיה סלבטורה ולסטרה
אפרם זימבליסט הבן/אבי אוריה – אלפרד פניוורת', משרתו ואיש סודו של ברוס ויין
בוב הייסטינגס/יעקב בוך – מפכ"ל המשטרה ג'יימס גורדון
רוברט קוסטנזו/שמחה ברבירו – הבלש הארווי בולוק
הכנסות וביקורות

בסוף השבוע הראשון ליציאת הסרט, הסרט הכניס כ-1.2 מיליון דולר, והכניס בסך הכול בקולנוע בארצות הברית 5,617,391 דולר. הסכום נמוך מעלות הפקתו - כ-6 מיליון דולר, אך הסרט הפך לרווחי בעקבות ההכנסות מבתי קולנוע מחוץ לארצות הברית, שמסתכמות בכ-11 מיליון דולר, ובעקבות הכנסות מהשוק הביתי.
הסרט קיבל ביקורות טובות הן מהמבקרים והן מהקהל - באתר האינטרנט Rotten Tomatoes הסרט קיבל דירוג של 87% ביקורות מאת המבקרים בהתבסס על 23 ביקורות, ודירוג של 74% מאת משתמשי האתר בנוסף לקביעה כי הסרט "מסוגנן ומכבד מאוד את חומר המקור", וכי הוא "מצליח בהרבה מקומות בהן אדפטציות הלייב אקשן (של שנות ה-90) לא הצליחו". ג'ין סיסקל ורוג'ר אברט, שביקרו את הסרט כמה שנים לאחר יציאתו לאקרנים, נתנו לו ביקורת חיובית בתוכנית הטלוויזיה Siskel & Ebert, וציינו שבחלק מהאספקטים הוא מתעלה על סרטי הבאטמן הלא מצוירים שיצאו עד לאותה תקופה. ב-IMDb, דירוג הסרט עומד על 7.9.
הסרט הוגדר על ידי אושיית האינטרנט הנוסטלג'יה קריטיק כ"סרט הבאטמן הטוב ביותר אי פעם".
פרסים ומועמדויות

הסרט היה מועמד לפרס אנני לשנת 1994 עבור הסרט המונפש הטוב ביותר.
הערות שוליים

↑  Batman: Mask of the Phantasm at Rotten Tomatoes
↑  Sisko & Ebert Review Batman: Mask of the Phantasm
ג'פרי קומבס

| --- | --- |

ג'פרי קומבס, 2010.
 לידה:  9 בספטמבר 1954 (בן 70) אוקסנרד, קליפורניה, ארצות הברית
 שם לידה:  Jeffrey Alan Combs 
 סוגה מועדפת:  מדע בדיוני, אימה, קומיקס
 מדינה:  ארצות הברית 
 תקופת הפעילות:  מ-1971
 מקום לימודים:  אוניברסיטת וושינגטון  Pacific Conservatory of the Performing Arts 
 צאצאים:  Catherine Combs 
 פרסים והוקרה:  מועמד לשני פרסי סטורן
 www.jeffreycombs.com
 פרופיל ב-IMDb
 
ג'פרי קומבס (שמו המלא באנגלית: Jeffrey Alan Combs; נולד ב-9 בספטמבר 1954) הוא שחקן אמריקאי הידוע בגילום תפקידים שונים בסרטי אימה, בזיכיון "מסע בין כוכבים" (בעיקר כוואיון וכבראנט ב-"מסע בין כוכבים: חלל עמוק 9" וכקומנדר שרן ב-"מסע בין כוכבים: אנטרפרייז") וכן בסדרות האנימציה של זיכיון DC קומיקס, כמדבב.
שנותיו הראשונות

קומבס נולד באוקסנרד, קליפורניה וגדל בלומפוק, קליפורניה. אבותיו הגיעו מדבון שבאנגליה. הוא למד בקונסרבטוריון לאמנויות הבמה, ומאוחר יותר פיתח את כישורי המשחק שלו בתוכנית לימודים עבור שחקנים מקצועיים בבית הספר לדרמה של אוניברסיטת וושינגטון.
אחרי שבילה כמה שנים בהופעות על במות תיאטרון לכל אורך החוף המערבי, קומבס עבר ללוס אנג'לס בשנת 1980 וקיבל את תפקידו הראשון בסרט באורך מלא בשנת 1981, בשם "Honky Tonk Freeway", בו גילם קופאי ללא שם. תפקידו הראשון בסרט אימה הגיע כשנתיים מאוחר יותר, בסרט "Frightmare" משנת 1983.
לקריאה נוספת

Voisin, Scott, "Character Kings: Hollywood's Familiar Faces Discuss the Art & Business of Acting." BearManor Media, 2009. ISBN 978-1-59393-342-5.